paragraph_text: Nantucket je otok koji se nalazi u američkoj saveznoj državi Massachusetts. Otok je smješten na sjeveroistočnoj obali SAD-a, 48 km južno od Cape Coda i istočno od otoka Martha’s Vineyard. Administrativno ovaj otok, zajedno s obližnjim otocima Tuckernuck i Muskeget čini grad i okrug Nantucket koji su upravno objedinjeni. Grad i otok od 18. stoljeća poznati su po kitolovu, a danas po kulturnoj i turističkoj važnosti.